cyanic-selkie/wikianc huggingface dataset:
კონდოლის კვირაცხოვლის ეკლესია
ეკლესია
ეკლესიის დრაბაზის გრძივი კედლები და კამარა, სამი წყვილი პილასტრითა და მათზე გადაყვანილი საბჯენი თაღებით, ოთხ, თანაბარ ნაწილად იყოფა. დასავლეთ კუთხეებშიც თითო პილისტრია, რომლებზეც დაყრდნობილია დასავლეთ კედლის მიმდებარე თაღია დაყრდნობილი. პილასტრები დასრულებულია დაბალი, პროფილის კაპიტელებით. პილასტრებს შორის თთ ყრუ თაღია. შიგნიდან ეკლესია შელესილი და შეთეთრებულია. ეკლესიის ფასადებიდან მხოლოდ აღმოსავლეთ ფასადია მორთული, აგურის წყობით გამოყვილი, შეღრმავებული ჯვრის გამოსახულება რომელიც წითლაადაა შეღებილი.
სამრეკლო
გეგმით სწორკუთხაა (3,2 x 2,8 მ), სამსართულიანი. ნაგებია მთლიანად აგურით. I და II სართული სამ მხარეს თაღოვანი მალებითაა გახსნილი. თაღები ნახევარწრიული ფორმისაა. ისინი დაყრდნობილია დასავლეთ კუთხეში მდებარე კვადრატების კვეთის ორ ბოძზე და ეკლესიის დასავლეთ კუთხეში გამოყვანილ, ერთსაფეხურიან პილასტრებზე. ბოძები და პილასტრები, ორივე სართულზე, სამსაფეხურიანი კაპიტელებითაა დამრგვალებული. I სართული გადახურულია გუმბათოვანი კამარით. ხოლო IIდა III სართულები კი ერთმანეთთანაა დაკავშირებული. III სართული ექვსწახნაგაა, ნახევარწრიული თაღებით გახსნილი ფანჩატურია. იგი შიგნიდან გუმბათოვანი კამარით ხოლო გარედან აგურისავე პირამიდისეული სახურავითაა გადახურული.
სარეაბილიტაციო სამუშაოები
XX საუკუნის ბოლოს ძეგლზე ჩატარდა სარეაბილიტაციო სამუშაოები: ეკლესია გადაიხურა კრამიტით, სამრეკლო - თუნუქით, აღდგა გალავნის დანგრეული ნაწილები და მის დასავლეთ კედელში მოეწყო ჭისკარი.
ლიტერატურა
კატეგორია:თელავის მუნიციპალიტეტის ტაძრები
კეპლერ-16 b
კეპლერ-16 b (ფორმალურად კეპლერ 16 (AB)-b) — ეგზოპლანეტა. მისი მასა თითქმის სატურნის მასას უდრის. პლანეტის ნახევარი გაზია, დანარჩენი ნაწილი კი- ყინული და კლდე. ის ბრუნავს ორმაგი ვარსკვლავის -კეპლერ 16-ის ირგვლივ და ერთ ბრუნს 229 დღეს ანდომებს .— განაცხადა ჰარვარდ-სმითსონის ასტროფიზიკური ცენტრის, კეპლერ-16 b-ს აღმომჩენი გუნდის ლიდერმა ჯოშ კარტერმა. კეპლერ-16 b აღმოაჩინეს კეპლერის კოსმოსური ტელესკოპით. მეცნიერები იყენებდნენ ტრანზიტულ მეთოდს, როცა მათ შეამჩნიეს, რომ სისტემის ერთი ვარსკვლავი ანათებდა, მეორე კი არა. — თქვა კეპლერ-16 b-ს აღმომჩენი გუნდის ლიდერმა, ლორენს დოილმა SETI-ს ინსტიტუტიდან. კეპლერ-16 b უჩვეულოა იმით, რომ მისი ორბიტა მცირეა რადიუსზე, რომელიც ითვლებოდა შინაგან საზღვრად პლანეტის ფორმირებისთვის. მასაჩუსეტსის ტექნოლოგიური უნივერსიტეტის პლანეტების ექსპერტის სარა სიგერის თანახმად, იმისათვის, რომ პლანეტას ჰქონდეს სტაბილური ორბიტა მსგავსი სისტემებში, პლანეტა ვარსკვლავიდან დაშორებული უნდა იყოს მინიმუმ 7-ჯერ უფრო დიდი მანძილით, ვიდრე ამ ვარსკვლავებს შორის მანძილია. Kepler-16 b-ის ორბიტა მდებარეობს  ამ მანძილის თითქმის ნახევარზე. 2014 წლიდან ვერ დავინახავთ პლანეტის ერთ-ერთ ვარსკვლავს, ხოლო უფრო კაშკაშა ვარსკვლავს 2018 წლიდან ვერ ვნახავთ. ამის შემდეგ ამ პლანეტების აღმოჩენა შეუძლებელი იქნება ტრანზიტული მეთოდით 2042 წლამდე. Kepler-16 b მოძრაობს სასიცოცხლო ზონის ახლო გარე კიდეზე, მაგრამ ის მაინც გაზის გიგანტია, რომლის ტემპერატურა მერყეობს- 100°C -დან -70 °C-მდე.
ფარისებრი ლეპიოტა
ფარისებრი ლეპიოტა (Lepiota clypeolaria) — ლეპიოტას გვარის სოკო ფირფიტოსანთა ოჯახისა, რომლის გავრცელების არეალი მოიცავს აზიას, ევროპას, ავსტრალიას, ახალ ზელანდიას, ჩრდილოეთ ამერიკას, სამხრეთ ამერიკასა და ჩრდილოეთ აფრიკას.
კეპლერ-16 b
სახელი
აღმომჩენმა გუნდა დაასახელა, რომ. SIMBAD-ის ასტრონომიულ მონაცემთა ბაზაში ის გვხვდება კეპლერ-16 (AB)-b-ის სახელით. სმითსონის ცენტრი ამ პლანეტას არაფორმალურად მოიხსენიებს „ტატუინის“ სახელით. იმ პლანეტის, რომელიც გვხვდება ფილმ „ვარსკვლავურ ომებში“. . - განაცხადა Industrial Light & Magic-ის ვიზუალური ეფექტების ხელმძღვანელმა ჯონ ნოლმა.
ფარისებრი ლეპიოტა
შხამიანი სოკოა. იზრდება წიწვოვან და ფოთლოვან ტყეებში, ერთეულებად ან მცირე ჯგუფებად, ზაფხულიდან შემოდგომამდე.
კეპლერ-16 b
პოტენციური სასიცოცხლოობა
კეპლერ-16b-ს სასიცოცხლო ზონა ვრცელდება ტყუპი ვარსკვლავებიდან 55-106 მილიონ კილომეტრზე. კეპლერ-16 b, თავისი 104 მილიონ კილომეტრიანი ორბიტით, სასიცოცხლო ზონის ახლო გარე კიდეზე მოძრაობს. სიცოცხლის არსებობის შესასძლებლობა გაზის გიგანტზე შორეული პერსპექტივაა. ტეხასის უნივერსიტეტის მკვლევრების აზრით, სისტემის ისტორიაში ოდესღაც სხვა სხეულებიდან წამოსულმა პერტრუბაციებმა შესაძლოა დედამიწის ზომის პლანეტა ცენტრიდან სასიცოცხლო ზონაში გადაიყვანა, რამაც საშუალება მისცა კეპლერ-16b-ს, რომ ის მთვარედ „დაეჭირა“. უფრო მეტიც, ისინი ფიქრობენ, რომ შორეული, სიცოცხლისთვის ვარგისი პლანეტა მოძრაობს დაახლოებით 140 მილიონ კილომეტრის მოშორებით დ მას შეუძლია შეინარჩუნოს წყალი თხევად მდგომარეობაში სქელი გაზის ფენის საშუალებით, რომელიც შეიცავს მეთანსა და ნახშირორჟანგს.
ფარისებრი ლეპიოტა
სოკო პირველად აღწერა ფრანგმა მიკოლოგმა პიერ ბიულიარმა 1789 წელს როგორც Agaricus clypeolarius. მიმდინარე ბინომინალური სახელწოდება მიანიჭა გერმანელმა მიკოლოგმა პაულ კუმერმა 1871 წელს.
კეპლერ-16 b
სქოლიო
კატეგორია:პლანეტები კატეგორია:ეგზოპლანეტები
ფარისებრი ლეპიოტა
სამეცნიერო სინონიმები:
აღწერა
ქუდის დიამეტრი — 4-8 სმ, ნორჩობაში ზარისებრია, შემდგომში — ბრტყლად ამოზნექილი, შუაში ბორცვაკით, ზედაპირი დაფარულია კონცენტრულად განწყობილი ფიფქისებრი ქერცლებით, ქერცლებს შორის თეთრია, კიდეებთან ბოჭკოვანია, მოთეთრო, შემდგომში მოყვითალო-მურა.
რბილობი — თეთრი ფერის, რბილი, ხილის სუნით, ასაკთან ერთად იღებს არასასიამოვნო სუნს.
ჰიმენოფორი — ფირფიტებიანი, ფირფიტები ხშირი, თავისუფალი, კრემისფერი.
ფეხის სიგრძე — 3-10 სმ, სისქე — 0,4- 1 სმ, მყიფე, ძირში ოდნავ გამსხვილებული, ადვილად სცილდება ქუდს. საყელოს ზემოდან სადაა, ქვემოდან დაფარულია თეთრი ან მოყვითალო ფიფქისებრი ქერცლებით, ქუდის ფერია, საყელო ფიფქოვანია, რომელიც სწრაფად ქვრება.
სპორების მტვერი — თეთრი, სპორები — უფერული, 12-16-5,5-6,5 მკმ, ელიფსისებრი ან თითისტარისებრი.
გავრცელება და ეკოლოგია
კოსმოპოლიტია. გავრცელებულია აზიაში, ევროპაში ჩრდილოეთ ამერიკაში, სამხრეთ ამერიკაში, ავსტრალიაში, ახალზელანდიაში, ჩრდილოეთ აფრიკაში.
იზრდება წიწვოვან და ფოთლოვან ტყეებში, პარკებში, ერთეულებად ან მცირე ჯგუფებად. უპირატესობას ანიჭებს ნათელ ადგილებს.
სეზონი — ზაფხულის ბოლოდან შემოდგომამდე.
სქოლიო
კატეგორია:შხამიანი სოკოები კატეგორია:ლეპიოტა
Genesis Revisited: Live At The Royal Albert Hall
Genesis Revisited: Live At The Royal Albert Hall — ინგლისელი გიტარისტ სტივ ჰეკეტის საკონცერტო ალბომი და ვიდეო, გამოცემული 2014 წელს. მასზე წარმოდგენილია ჯგუფ ჯენესისის სიმღერების გადამუშავებული ვერსიების საკონცერტო შესრულება, ჰეკეტის ტურნედან. ალბომსა და ვიდეოში შეტანილია ჩანაწერები ლონდონის როიალ ალბერტ ჰოლში 2013 წლის ოქტომბერში გამართული კონცერტიდან.
რესურსები ინტერნეტში
კატეგორია:სტივ ჰეკეტის საკონცერტო ალბომები კატეგორია:2014 წლის საკონცერტო ალბომები კატეგორია:2014 წლის ვიდეო ალბომები
ოგოუე-ლოლო
გეოგრაფია
ჩრდილო-დასავლეთით ესაზღვრება ნგუნიეს პროვინციას, ჩრდილოეთიდან ოგოუე-ივინდო პროვინციას, აღმოსავლეთით ზემო ოგოუე პროვინციას, სამხრეთით კონგოს რესპუბლიკას. მდინარე ოგოუე, რომელიც პროვინციას კვეთს სამხრეთ-აღმოსავლეთიდან ჩრდილო-დასავლეთისკენ, ყოფს მას 2 დაახლოებით თანაბარ ნაწილად.
მოსახლეობა
2013 წლის აღწერის მონაცემებით პროვინციის მოსახლეობის რაოდენობა შეადგენს 65 771 ადამიანს.
პროვინციის მოსახლეობის რაოდენობის დინამიკა წლების მიხედვით:
დეპარტამენტები
ადმინისტრაციული თვალსაზრისით პროვინცია დაყოფილია 4 დეპარტამენტად: thumb|right|250px|ოგოუე-ლოლოს პროვინციის დეპარტამენტები
სქოლიო
კატეგორია:გაბონის პროვინციები
აქბარ ალაჰაბადი
აქბარ ალაჰაბადი (დ. 16 ოქტომბერი, 1846, ალაჰაბადის მახლობლად — გ. 1921, ალაჰაბადი) — ინდოელი პოეტი, ურდუ ენაზე შექმნილი დემოკრატიული ლიტერატურის ერთ-ერთი  ფუძემდებელი. მისი ალეგორიული სატირული ლექსები ინგლისელი კოლონიზატორებისა და მათ სამსახურში მყოფი თანამემამულეების  წინააღმდეგ იყო მიმართული. აქბარ ალაჰაბადიმ მაჰათმა განდის მიუძღვნა ვრცელი პოემა „განდინამა“, რომელშიც მხარს უჭერს განდის ანტიკოლონიურ ბრძოლას. მრავალი ხატოვანი გამოთქმა აქბარ ალაჰაბადის ღაზალებიდან ანდაზებად და აფორიზმებად გავრცელდა ხალხში.
საულკრასტის მხარე
საულკრასტის მხარე (Saulkrastu novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის ცენტრალურ ნაწილში, ვიძემეს რეგიონში. ადმინისტრაციული ცენტრია ქალაქი საულკრასტი.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას ქალაქ საულკრასტისა და საულკრასტის სასოფლო ტერიტორიისაგან, რიგის რაიონის ტერიტორიაზე.
მოსახლეობა
მოსახლეობა 2009 წლისათვის შეადგენდა 6082 კაცს. მხარის ფართობია 47,7 კმ².
რესურსები ინტერნეტში
კატეგორია:ლატვიის მხარეები
ოი უ ლუზი ჩერვონა კალინა
ოჰ, წითელი ძახველი მინდორში (Ой у лузі червона калина - ოი უ ლუზი ჩერვონა კალინა) — უკრაინული პატრიოტული მარში, რომლის ავტორია სტეფან ჩარნეცკი. ტექსტი დაიწერა 1914 წელს უკრაინელი სიჩის მსროლელების საპატივცემულოდ.
ტექსტში მოხსენიებული წითელი ძახველი არის ფოთლოვანი ბუჩქი, რომელიც ხშირად გვხვდება უკრაინულ ფოლკლორში.
ისტორია
სიმღერა ეძღვნება უკრაინულ ეროვნულ ანტი-რუსულ ახალგაზრდულ ორგანიზაცია „სიჩს“, რომელიც უკრაინის სახალხო რესპუბლიკის 25 000-კაციან (ანტისაბჭოურ) სამხედრო ერთეულად ჩამოყალიბდა და იბრძოდა წითელი არმიის წინააღმდეგ. სიმღერა აკრძალული იყო საბჭოთა კავშირში. ამის მიუხედავად, უკრაინელი პატრიოტები მას მაინც მღეროდნენ. ვინც სიმღერის გამო დაიჭირეს, ისინი დააპატიმრეს, ცემეს ან, ზოგიერთ შემთხვევაში, გადაასახლეს კიდეც.
2022 წლის რუსეთის შეჭრა უკრაინაში
2022 წლის მარტში სიმღერამ საერთაშორისო ყურადღება მიიქცია მას შემდეგ, რაც Instagram-ზე გამოქვეყნდა ვიდეო, რომელშიც უკრაინული მუსიკალური ჯგუფი „BoomBox“-ის წევრი ანდრეი ხლივნიუკი მღერის სიმღერის პირველ სტროფს.
რუსეთის უკრაინაში შეჭრის მომენტში BoomBox ამერიკის შეერთებულ შტატებში გასტროლებზე იყო, თუმცა ხლივნიუკმა შეწყვიტა ტური, დაბრუნდა უკრაინაში და საკუთარი ქვეყნის შეიარაღებულ ძალებს შეუერთდა. მანდ გადაიღო ზემოთხსენებული ვიდეო გადაიღო კიევში სოფიას მოდენის სიახლოვეს და ატვირთა ის საკუთარ არხზე 27 თებერვალს.
2022 წლის აპრილში Pink Floyd-მა ხლივნიუკის ჩანაწერზე შექმნა სიმღერა „Hey, Hey, Rise Up!“, რომელიც უკრაინელების ჰუმანიტარული დახმარების მიზნით შექმნა. ვიდეოში ხლივნიუკის შესრულება პროექტირებულია ბენდის უკან, რა დროსაც მის ვოკალზე ისინი ასრულებენ მუსიკას.
References
კატეგორია:უკრაინული მუსიკა
ვლადიმერ ჯანჯღავა
ვლადიმერ ნიკოლოზის ძე ჯანჯღავა (დ. 1 ივნისი, სოფელი პატარა გუბი, ვაკის მაზრა, ქუთაისის გუბერნია, რუსეთის იმპერია — გ. 10 აპრილი, 1982, თბილისი, საქართველოს სსრ) —  ქართველი სამხედრო მოღვაწე, გენერალ-ლეიტენანტი (1953 წ), საბჭოთა კავშირის გმირი (29 მაისი 1945).
ბიოგრაფია
ვლადიმერ ჯანჯღავა დაიბადა 1907 წლის 1 ივნისს ხონის რაიონის სოფელ პატარა გუბში, გლეხის ოჯახში. 1927 წელს, საშუალო სკოლის დამთავრების შემდეგ, იგი მოხალისედ შევიდა ამიერკავკასიის 26 ბაქოელი კომისრის სახელობის ქვეითთა სკოლაში, რომელიც 1931 წელს დაამთავრა. 1930 წლიდან სკკპ წევრი გახდა.
1939 წელს კაპიტანი ჯანჯღავა მონაწილეობდა სსრკ-ფინეთის ომში და ვაჟკაცობისა და გმირობისათვის დაჯილდოვდა პირველი საბრძოლო — წითელი დროშის ორდენით. 1940 წელს მონაწილეობდა ბესარაბიის განთავისუფლებასა და შემოერთებაში. მეორე მსოფლიო ომის პირველი დღეებიდანვე ვლადიმერ ჯანჯღავა, როგორც მე-16 სატანკო დივიზიის შტაბის განყოფილების უფროსი, შემდეგ კი სივაშის მე-15 მსროლელი დივიზიის ზურგის უფროსი, მონაწილეობდა გერმანელთა წინააღმდეგ ბრძოლაში მოლდავეთში, უმანთან, დონბასში. 1942 წლის მარტში იგი დაინიშნა ამ დივიზიის 676-ე მსროლელი პოლკის მეთაურად. იბრძოდა ბრიანსკის ფრონტზე, მონაწილეობდა ვორონეჟ-კასტორნოეს ოპერაციაში. მოგვიანებით მას დივიზიის მეთაურის მოადგილის პოსტი ჩააბარეს. ამ დივიზიამ სახელი გაითქვა კურსკის ბრძოლისა და ბელორუსიის გათავისუფლების დროს. 1944 წლის ივნისში ვლადიმერ ჯანჯღავა დაინიშნა კალინკოვიჩის 354-ე წითელდროშოვანი მსროლელი დივიზიის მეთაურად და მონაწილეობდა ბელორუსიისა და პოლონეთის გათავისუფლებაში. ამ დივიზიის მებრძოლებმა 26 დიდი ქალაქი და 800-მდე დასახლებული პუნქტი გაათავისუფლეს. მათ გმირობას საგანგებო ბრძანებით გამოეხმაურა უმაღლესი მთავარსარდალი და ვლადიმერ ჯანჯღავა პოლონეთის ქალაქ შჩეცინის საპატიო მოქალაქედ აირჩიეს.
1944 წლის 2 ნოემბერს მას მიენიჭა გენერალ-მაიორის ჩინი. 1945 წლის 29 მაისს გენერალ-მაიორ ვლადიმერ ჯანჯღავას მიაკუთვნეს საბჭოთა კავშირის გმირის წოდება.
1948 წელს ვლადიმერ ჯანჯღავამ დაამთავრა ვოროშილოვის სახელობის უმაღლესი სამხედრო აკადემია და სარდლობდა ჯარის დიდ შენაერთებს. 1953 წლის 20 თებერვალს მას მიენიჭა გენერალ-ლეიტენანტის წოდება. 1954 წლის 18 მაისიდან 1958 წლის 18 ნოემბრამდე ვლადიმერ ჯანჯღავა იყო საქართველოს სსრ შინაგან საქმეთა მინისტრი. 1963 წლის 14 ივნისიდან სიცოცხლის უკანასკნელ დღეებამდე ვლადიმერ ჯანჯღავა იყო საქართველოს დოსააფის (არმიის, ავიაციისა და ფლოტის ხელშემწყობი საზოგადოების) ცენტრალური კომიტეტის პრეზიდიუმის თავმჯდომარე.
არჩეული იყო საქართველოს კომპარტიის ცენტრალური კომიტეტისა და ცენტრალური სარევიზიო კომისიის წევრად, სსრ კავშირის ორი მოწვევის (სსრკ-ის  II მოწვევის უმაღლესი საბჭო და სსრკ-ის  IV მოწვევის უმაღლესი საბჭო) უმაღლესი საბჭოს დეპუტატად, საქართველოს სსრ-ის უმაღლესი საბჭოს სამი (VI, VIII, X) მოწვევის დეპუტატად, სსრ კავშირის დოსააფის ცენტრალური კომიტეტის პრეზიდიუმისა და საბჭოთა კავშირის ომის ვეტერანთა კომიტეტის პრეზიდიუმის წევრად, საქართველოს კომპარტიის XIV, XV, XVIII, XXV ყრილობის დელეგატად, მრავალი წლის მანძილზე იყო საბჭოთა კავშირის ომის ვეტერანთა თბილისის სექციის თავმჯდომარე, საქართველოს მშვიდობის დაცვის კომიტეტის წევრი.
ვლადიმერ ჯანჯღავა 1982 წლის 10 აპრილს თბილისში გარდაიცვალა.
თბილისში არსებობს მისი სახელობის ქუჩა.
რესურსები ინტერნეტში
კატეგორია:ქართველი გენერლები კატეგორია:დაბადებული 1 ივნისი კატეგორია:დაბადებული 1907 კატეგორია:გარდაცვლილი 10 აპრილი კატეგორია:გარდაცვლილი 1982 კატეგორია:საქართველოს სსრ-ის შინაგან საქმეთა მინისტრები კატეგორია:საქართველოს სსრ-ის VI მოწვევის უმაღლესი საბჭოს დეპუტატები კატეგორია:საქართველოს სსრ-ის VIII მოწვევის უმაღლესი საბჭოს დეპუტატები კატეგორია:საქართველოს სსრ-ის X მოწვევის უმაღლესი საბჭოს დეპუტატები კატეგორია:სსრკ-ის II მოწვევის უმაღლესი საბჭოს დეპუტატები კატეგორია:სსრკ-ის IV მოწვევის უმაღლესი საბჭოს დეპუტატები კატეგორია:საბჭოთა კავშირის გმირები საქართველოდან კატეგორია:ხონის მუნიციპალიტეტში დაბადებულები ვ კატეგორია:ქართველები მეორე მსოფლიო ომში
დნმ-ის რეპლიკაცია
მინი|მარჯვნივ|350პქ|რეპლიკაციის პროცესის სქემატური გამოსახულებები, ციფრებით აღნიშნულია: (1) შენელებული ძაფი, (2) მოწინავე ძაფი, (3) [[დნმ-პოლიმერაზა (Polα), (4) დნმ-ლიგაზა, (5) რნმ-პრაიმერი, (6) პრაიმაზა, (7) ოკაზაკის ფრაგმენტი, (8) დნმ-პოლიმერაზა (Polδ), (9) ჰელიკაზა, (10) ცალკეული ძაფი დაკავშირებულ ცილებთან ერთად, (11) ტოპოიზომერაზა]] რეპლიკაცია (-დან — განახლება) — დეზოქსირიბონუკლეინის მჟავის შვილეული მოლეკულის სინთეზის პროცესი დნმ-ის მშობლიური მოლეკულის მატრიცაზე. მშობლიური უჯრედის შემდგომი გაყოფის შედეგად თითოეული შვილეული უჯრედი იღებს დნმ-ის მოლეკულის ერთ ასლს, რომელიც საწყისი მშობლიური უჯრედის დნმ-ის იდენტურია. ეს პროცესი უზრუნველყოფს თაობიდან თაობაზე ზუსტი გენეტიკური ინფორმაციის გადაცემას. დნმ-ის რეპლიკაციას ახორციელებს რთული ფერმენტული კომპლექსი, რომელიც შედგება 15-20 სხვადასხვა ცილისგან, რომლებსაც რეპლისომები ეწოდება (replisome).
სქოლიო
კატეგორია:მოლეკულურ-გენეტიკური პროცესები * კატეგორია:დაბერება
მადაგასკარის ჰიმნი
Ry Tanindrazanay malala ô — მადაგასკარის ოფიციალური ჰიმნი. ჰიმნის ტექსტი ეკუთვნის პასტერ რახაჯასონს, მუსიკის კომპოზიტორია ნორბერტ რაჰარისუა. მუსიკა დაწერილია მარშის სტილში და განიცდის ევროპულ გავლენას. ხშირად ჰიმნის მუსიკას მადაგასკარელი მუსიკოსები აკორდეონზე ასრულებენ. ჰიმნი ოფიციალურად მიღებულ იქნა მადაგასკარის პარლამენტის მიერ 1959 წლის 27 აპრილს და არსებობს მალაგასიურ და ფრანგულ ენებზე.
სქოლიო
კატეგორია:მადაგასკარის ეროვნული სიმბოლოები კატეგორია:ეროვნული ჰიმნები კატეგორია:აფრიკის ქვეყნების ჰიმნები
ალფარა-დელ-პატრიარკა
ალფარა-დელ-პატრიარკა  — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის უერტა-ნორტეს კომარკის შემადგენლობაში. ფართობი — 1,98 კმ². მოსახლეობა — 3282 კაცი (2020 წ.).
სქოლიო
კატეგორია:ვალენსიის მუნიციპალიტეტები
აზერბაიჯანის გადასახადების სამინისტრო
აზერბაიჯანის რესპუბლიკის საგადასახადო სამინისტრო (Azərbaycan Respublikası Vergilər Nazirliyi) — ცენტრალური აღმასრულებელი ორგანო, რომელიც უზრუნველყოფს სახელმწიფო საგადასახადო პოლიტიკის განხორციელებას, სახელმწიფოს ბიუჯეტში სახელმწიფო ბიუჯეტში გადასახადებისა და სხვა შემოსავლების დროულ და სრულ შეგროვებას, აზერბაიჯანის რესპუბლიკის ერთიანი საფინანსო და საბიუჯეტო პოლიტიკის ფარგლებში სახელმწიფო კონტროლის განხორციელებას.
სტრუქტურის ხელმძღვანელია მინისტრი მიქაილ ჯაბბაროვი.
ისტორია
1919 წლის 17 ივნისს, აზერბაიჯანის დემოკრატიული რესპუბლიკის საქმიანობის დროს, რესპუბლიკის პარლამენტის გადაწყვეტილებით ფინანსთა სამინისტროში შეიქმნა საგადასახადო ინსპექცია. ამ პერიოდის შემდეგ დაიწყო საგადასახადო სამსახურის საქმიანობა აზერბაიჯანში.
სახელმწიფო დამოუკიდებლობის აღდგენის შემდეგ, 1990 წლის ივლისში, ფინანსთა სამინისტროში შეიქმნა საგადასახადო სამსახური, სრული და დროული კრებული გადასახადებისა და სხვა სავალდებულო გადასახადების შესრულებისთვის აზერბაიჯანის რესპუბლიკაში.
1991 წლის ოქტომბერში მოხდა ამ სამსახურის რეორგანიზება საგადასახადო კანონმდებლობის შესაბამისად ზედამხედველობის სისტემის გაუმჯობესების მიზნით.
აზერბაიჯანის რესპუბლიკის პრეზიდენტის ბრძანებულებით 2000 წლის 11 თებერვლის ბრძანებით, მთავარი სახელმწიფო საგადასახადო ინსპექცია ლიკვიდირებული იყო და მის საფუძველზე შეიქმნა აზერბაიჯანის რესპუბლიკის გადასახადების სამინისტრო — ცენტრალური აღმასრულებელი ორგანო, რომელიც უზრუნველყოფს სახელმწიფო საგადასახადო პოლიტიკის განხორციელებას, გადასახადებისა და სხვა სავალდებულო სახელმწიფო გადასახადების სრულ და დროულად მიღებას, ასევე სხვა გადასახადებზე სახელმწიფო კონტროლს ამ სფეროში.
სამინისტროს უფლებები
სამინისტრო უფლებამოსილია განახორციელოს თავისი მოვალეობები:
„ერთი ფანჯარა“
აზერბაიჯანის რესპუბლიკის პრეზიდენტის ბრძანების შესაბამისად „ერთიანი ფანჯრის პრინციპით ბიზნეს სუბიექტების საქმიანობის ორგანიზების უზრუნველყოფის ღონისძიებების შესახებ“. იურიდიული პირების რეგისტრაციისა და სამეწარმეო საქმიანობაში მონაწილეობის მსურველთა რეგისტრაცია იუსტიციის სამინისტროდან აზერბაიჯანის გადასახადების სამინისტროს გადაეცა. ეს ინოვაცია მიზნად ისახავდა კომპანიების რეგისტრაციის მექანიზმების გამარტივებასა და აზერბაიჯანში მეწარმეობის სახელმწიფო მხარდაჭერის განმტკიცებას. 2009 წლის პირველი ცხრა თვის განმავლობაში მხოლოდ „ერთი ფანჯრის“ პრინციპის დანერგვის შედეგად დარეგისტრირდა 33,692 ეკონომიკური სუბიექტი, საიდანაც 11.4% იყვნენ იურიდიული პირები.
მობილური ხელმოწერა - ASAN İmza
2013 წლის 1 სექტემბრიდან გადასახადების სამინისტრომ დაიწყო სისტემა Asan İmza-ს (მობილური ხელმოწერა) რეალიზაცია. ეს არის მომსახურება, რომელსაც წარუდგენენ სახელმწიფო დაწესებულებებსა და ორგანიზაციებს, კერძო პირებს, რომელიც მიზნად ისახავს მომხმარებლის აუთენთიფიკაციას ელექტრონული ხელმოწერით მობილური ტელეფონის სიმ-ბარათის მეშვეობით. ციფრული ხელმოწერის პლატფორმის დეველოპერია B.EST Solutions. ASAN İmza აზერბაიჯანის ორიგინალური პროდუქტია, რომელიც უზრუნველყოფს საიმედო ციფრულ იდენტიფიკაციას. მობილური ID, რომელიც საშუალებას გაძლევთ დაადასტუროთ თქვენი პირადობის დამადასტურებელი დოკუმენტი და ელექტრონული ფორმით ხელი მოაწეროთ დოკუმენტს, ყველა მობილური ოპერატორის მიერაა დადგენილი აზერბაიჯანში. 2013 წლის ივლისიდან მობილური ციფრული ხელმოწერის გაცემის პროცესი დაიწყო. დღეს დღეობით ამ მომსახურებით სარგებლობენ ონლაინ გადამხდელები.
სქოლიო
კატეგორია:აზერბაიჯანის სამინისტროები
ულუყარა
ულუყარა, ულუყარაბაში (Уллукара) — მწვერვალი საქართველოსა და რუსეთის საზღვარზე, სვანეთის კავკასიონზე, ადილსუს ხეობაში. სიმაღლე 4302 მ. ჩრდილოეთით ეშვება მყინვარი კაშკატაში, სამხრეთით ლეხზირი, აღმოსავლეთით მყინვარ ბაშყარის ნაწილი. ყარაჩაულ-ბალყარულიდან სახელწოდება ითარგმნება როგორც „დიდი შავი მთა“.
სქოლიო
კატეგორია:სამეგრელო-ზემო სვანეთის მხარის მთები კატეგორია:ყაბარდო-ბალყარეთის მთები
ლატვიის საპარლამენტო არჩევნები (1995)
ლატვიის საპარლამენტო არჩევნები (1995) (6. Saeimas vēlēšanas) — საბჭოთა კავშირისგან დამოუკიდებლობის მოპოვების შემდეგ მეორე საპარლამენტო არჩევნები ლატვიაში. არჩევნები გაიმართა 1995 წლის 30 სექტემბერსა და 1 ოქტომბერს. არჩევნებში გამარჯვებული გახდა დემოკრატიული პარტია „საიმნიეკსი“.
რესურსები ინტერნეტში
კატეგორია:ლატვიის საკანონმდებლო ორგანოს არჩევნები კატეგორია:1995 წლის არჩევნები
ჟუაზეირინიუ
ჟუაზეირინიუ (Juazeirinho) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 554 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ სერიდო-ორიენტალ-პარაიბანუს შემადგენლობაში.
2010 წლის მონაცემებით, მოსახლეობა 16 776 ადამიანს შეადგენდა, მოსახლეობის სიმჭიდროვე 35.88 კმ²-ზე. ფართობი 467 526 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
აკანები
აკანები — მეტა-ეთნიკური ჯგუფი, რომელთა უმეტესობაც საუბრობს აკანურ ენებზე და სახლობენ დღევანდელი განის და კოტ-დ’ივუარის ტერიტორიაზე. აკანები ამ ორივე ქვეყნის მოსახლეობის უმეტესობას წარმოადგენენ, მათი რაოდენობა 20 მილიონზე მეტია. აკანების უმეტესობა საუბრობს აკანური ენების დალექტებზე, რომელიც წარმოადგენს ნიგერ-კონგოს ენების ქვეოჯახს.
აკანების ქვეჯ-გუფებს წარმოადგენენ:
აკანების დიდი რაოდენობა მონობით ვაჭრობის დროს ამერიკაში მოხვდა. XVIII-XIX საუკუნეებში აკანის ყველა ტყვეებს უწოდებდნენ კორომანტეს.
სქოლიო
კატეგორია:აფრიკის ხალხები
თელავის საცხოვრებელი სახლი (კვირიკე დიდის 16)
თელავის საცხოვრებელი სახლი — არქიტექურული ძეგლი თელავში. მდებარეობს კვირიკე დიდის ქუჩაზე (№ 16). თარიღდება XIX საუკუნის დასაწყისით.
სახლი ორსართულიანია, დგას ეზოს სიღრმეში, ქუჩის მხარეს მოსაზღვრული გალავნით. სახლის რიყის ქვითა და აგურის შერეული წყობითაა აგები. ასევეა ნაგები გალავანიც, რომელზეც მცირე ზომის, აგურის, ოთხკუთხა სვეტებია დადგმული. გალავანში ჩართულია ჭიშკარი, რომელიც სადარბაზოს კარის მსგავსად, კვეთილობით არის გაფორმებული. სახლის ძველი ნაწილიდან, რომლის მხარეს, შემორჩენილია ხის მცირე აივანი და კიბე, რომელზე სახასიათო, დეკორატიული ლილვებით დასრულებული ძველი სარკმლები გამოდის. სარკმლების თავსართები აგურის დეკორატიული წყობით არის გამოყვანილი. შენობას თავდაპირველი სახე ძლიერ აქვს შეცვლილი: ხის კედლები შემინულია, კედლები შელესილია ბათქაშით. შენობის სარდაფში მარანია. სახლი გადახურულია კრამიტით.
ლიტერატურა
კატეგორია:თელავის მუნიციპალიტეტის არქიტექტურული ძეგლები
ნარგიზ ფაშაევა
ნარგიზ ფაშაევა ქალაქ ბაქოში 1962 წლის 13 დეკემბერს დაიბადა. მამა — არიფ მირ-ჯალალ-ოღლუ ფაშაევი. დედა — აიდა ნასირ კიზი იმანგულიევა. 1968—1978 წლებში ბიულბიულის სახელობის სპეციალურ მუსიკალურ საშუალო სკოლაში სწავლობდა. 1978 წელს ბაქოს სახელმწიფო უნივერსიტეტის ფილოლოგიის ფაკულტეტის დასწრებულ განყოფილებაზე ჩააბარა, რომელიც 1983 წელს წარჩინებით დაამთავრა. 1983 წელსვე ასპირანტურის დასწრებულ განყოფილებაზე ჩააბარა და ვადაზე ადრე დაასრულა და წარმატებით დაიცვა დისერტაცია თემაზე «მ. ა. საბირას ნოვატორობა». 1987 წლის 23 სექტემბერში ფილოლოგიურ მეცნიერებათა კანდიდატის ხარისხი მიიღო. 1987 წლის მარტიდან ბაქოს სახელმწიფო უნივერსიტეტის ფილოლოგიის ფაკულტეტის «აზერბაიჯანული ლიტერატურის ისტორიის» კათედრაზე მუშაობდა ასისტენტის, პედაგოგის, უფროსი პედაგოგისა და დოცენტის თანამდებობებზე, ხოლო 1994-2008 წლებში ბაქოს მუსიკალური აკადემიის «ენისა და ლიტერატურის» კათედრის გამგე იყო. 2004 წელს წარმატებით დაიცვა სადოქტორო დისერტაცია თემაზე «ადამიანის მხატვრულ-ესთეტიკური გამოვლინების უნარი თანამედროვე აზერბაიჯანულ ლიტერატურაში (სახალხო მწერალ ელჩინის შემოქმედების საფუძველზე)». 2005 წლის 11 თებერვალს მიიღო ფოლოლოგიურ მეცნიერებათა დოქტორის ხარისხი, ხოლო 2005 წლის 30 მარტს — პროფესორის სამეცნიერო წოდება. 2006-2008 წლებში მუშაობდა ბაქოს სახელმწიფო უნივერსიტეტის საერთაშორისო კავშირების პრორექტორის თანამდებობაზე. 2007 წლიდან არის აზერბაიჯანის მწერალთა კავშირის წევრი. 2008 წლის 23 ივნისს აზერბაიჯანის რესპუბლიკის პრეზიდენტის ილხამ ალიევის № 2886 განკარგულებით მ. ვ. ლომონოსოვის სახელობის მოსკოვის სახელმწიფო უნვირსიტეტის ბაქოს ფილიალის რექტორად დაინიშნა. 2009 წლის ოქტომბრიდან არის ბაქოს სახელმწიფო უნივერსიტეტის «აზერბაიჯანის კლასიკური ლიტერატურის» კათედრის გამგე. 2014 წლის 30 ივნისს არჩეულია აზერბაიჯანის ნაციონალური მეცნიერებათა აკადემიის (ანმა) ნამდვილ წევრ-კორესპონდენტად, ხოლო 2017 წლის 2 მაისიდან კი ანმა-ს ნამდვილ წევრად. 2018 წლის 8 ივნისს არჩეულია ანმა-ს ვიცე-პრეზიდენტად. 2019 წლის 27 თებერვალს ნარგიზ ფაშაევა რუსეთის საგანმანათლებლო აკადემიის მიერ აკადემიკოს ვ. სადოვნიჩის წარდგინებით არჩეული იქნა აკადემიკოსად (წევრად უცხო ქვეყნიდან).
მოღვაწეობა
2012 წელს დიდი ბრიტანეთის პარლამენტის გაერთიანებულ პალატაზე «ჩერჩილის» დარბაზში ნარგიზ ფაშაევა გამოვიდა მოხსენებით. 2013 წელს დიდ ბრიტანეთში ოქსფორდის უნივერსიტეტში გამოვიდა მოხსენებით «ნიზამ გაჯიევის შემოქმედება და მეცნიერული მემკვიდრეობა». ფაშაევას ინიციატივით ხელახლა გამოიცა ჟურნალი «მოლა ნასრედინი», მომზადდა და გამოიცა წიგნი «სამედ ვერგუნის მოგონებები», კატალოგი «აზერბაიჯანის ხალხური ინსტრუმენტები». მისი ინიციატივის საფუძველზე შექმნილმა «ოქსფორდის უნივერსიტეტთან არსებულმა ნიზამ გიაჯიევის სახელობის აზერბაიჯანულმა და კავკასიათმცოდნეობის სამეცნიერო ცენტრმა» 2013 წელს ოქსფორდის უნივერსიტეტის აღმოსავლეობათმცოდნეობის დეპარტამენტში მემორანდუმს მოაწერა ხელი. ფაშაევა არის საქველმოქმედო ფონდის «აზერბაიჯანული კულტურის მეგობრების» წევრი. 2006 წლიდან არის შემოქმედებითი სცენის «ÜNS» სულისჩამდგმელი და მხატვრული ხელმძღვანელი. 2007 წლიდან «ინგლისურ-აზერბაიჯანული საქველმოქმედო საზოგადოების» თანათავმჯდომარე. ნარგიზ ფაშაევა არის ოპერა «ყარაბახ-ნამე»-ს ლიბრეტოს ავტორი.
სქოლიო
კატეგორია:დაბადებული 13 დეკემბერი კატეგორია:დაბადებული 1962 კატეგორია:ბაქოში დაბადებულები კატეგორია:აზერბაიჯანის დიდების ორდენის კავალრები კატეგორია:რუსეთის მეგობრობის ორდენის კავალრები კატეგორია:ფილოლოგიურ მეცნიერებათა დოქტორები
აზერბაიჯანის პირადობის მოწმობა
აზერბაიჯანის მოქალაქის პირადობის მოწმობა ( Аzərbaycan Respubli̇kası Vətəndaşının Şəxsi̇yyət Vəsi̇qəsi̇) —  დოკუმენტი, რომელიც ადასტურებს პიროვნებისა და მფლობელის ძირითად საანკეტო მონაცემებს, რომელიც აზერბაიჯანის რესპუბლიკის ტერიტორიაზე აზერბაიჯანის მოქალაქეა.
აღწერა
2012 წლის 7 თებერვლის საპრეზიდენტო დადგენილებით დამტკიცებულია აზერბაიჯანის რესპუბლიკის მოქალაქის პირადობის მოწმობის აღწერა.
პირადობის მოწმობის ზომებია 85.6 მმ x 54 მმ. ზედა მარცხენა კუთხეში გამოსახულია აზერბაიჯანის სახელმწიფო ემბლემა. წინა მარცხენა მხარეს არის ფოტოს ადგილი, რომლის ზომაა 26 მმ x 35 მმ.
პირადობის მოწმობის გაცემა
პირადობის მოწმობა გაიცემა აზერბაიჯანის რესპუბლიკის მოქალაქეზე მისი განცხადების, დაბადების მოწმობის, ფოტოსურათის, სახელმწიფო საფასურის გადახდის საფუძველზე.
მოქალაქემ უნდა მიიღოს ახალი პირადობის მოწმობა შემდეგ შემთხვევებში:
აზერბაიჯანის რესპუბლიკის მოქალაქის დაღუპვის დროს, პირადობის დამადასტურებელი დოკუმენტი გადაეცემა სამოქალაქო რეესტრის ოფისს.
შინაარსი
აზერბაიჯანის რესპუბლიკის მოქალაქის პირადობის მოწმობა შეიძლება იყოს 2 ტიპის:
პირადობის მოწმობა, რომელიც გაიცემა აზერბაიჯანის მოქალაქეებზე უნდა შეიცავლდე შემდეგ ინფორმაცას:
საფასური
16 წელს მიღწეულ პირთათვის:
თუ დაიკარგა ან გამოუსადეგარია მფლობელისგან დამოკიდებულად;
სქოლიო
კატეგორია:დოკუმენტი კატეგორია:პირადობის მოწმობა
ბენ ბარნსი
ბენჯამინ ტომას (ბენ) ბარნსი (Benjamin Thomas "Ben" Barnes; დ. 20 აგვისტო, 1981, ლონდონი, გაერთიანებული სამეფო) — თეატრისა და კინოს ინგლისელი მსახიობი, მომღერალი.
ბიოგრაფია
ბენ ბარნსი დაიბადა 1981 წლის 20 აგვისტოს ლონდონში. მამა ტომას ბარნსი ფსიქიატრიის პროფესორია ლონდონის საიმპერიო კოლეჯში, დედა პატრისია ბარნსი ქორწინების თერაპევტი და ოჯახისა და ქორწინების საკითხების კონსულტანტია. ჰყავს უმცროსი ძმა ჯეკი.
ბენი სწავლობდა კინგსტონის უნივერსიტეტში. 2004 წელს დაამთავრა სწავლა და მიიღო ბაკალავრის ხარისხი ინგლისურ ლიტერატურასა და დრამაში. 1997 წლიდან 2003 წლამდე მუშაობდა ეროვნულ ახალგაზრდულ მუსიკალური თეატრში.
კარიერა
15 წლის ასაკში ბენმა პირველად მიიღო მონაწილეობა ეროვნუ ახალგაზრდულ მუსიკალური თეატრში „ბაგსი მელოუნის“ მიუზიკლში. შემდეგი ამას მოჰყვა როლები სხვა სპექტაკლებში. თავის საეკრანო კარიერა მან დაიწყო პატარა ინგლისურ ტელეშოუებში. 2006 წელს ბენმა მიიღო დეიკინის როლი სპექტაკლში „ისტორიის მოყვარულები“. ამ სპექტაკლმა კრიტიკოსების მოწონება დაიმსახურა და მიიღო პრემია „ტონი“.
2007 წელს ბენმა მონაწილეობა მიიღო ჰოლივუდის ფენტეზი ჟანრის ფილმში „ვარსკვლავური მტვერი“, სადაც დანსტან ტორნი განასახიერა და ასევე ითამაშა ფილმში „ბენზე დიდი, სადაც რუსი ემიგრანტის პაველ ტეტერსკის როლი ითამაშა.
მას შემდეგ რაც ბარნსს პრინც კასპიანის როლი შესთავაზეს მან თეატრთან კონტრაქტი გააუქმა და Walt Disney Pictures და Walden Media-სთან გააფორმა კონტრაქტი სამ ფილმზე. 2008 წელს „ნარნიის ქრონიკები: პრინცი კასპიანის“ ეკრანზე გამოსვლის შემდეგ ბენი ცნობილი გახდა მსოფლიო მასშტაბით. გაზეთმა The Telegraph უწოდა მას „ჰოლივუდის ახალი პრინცი“. 2010 წელს გამოვიდა ფილმი „ნარნიის ქრონიკები: განთიადის დამპყრობელი“. ორივე ფილმი კომერციულად წარმატებული იყო.
2008 წელს გამოვიდა ფილმი „მსუბუქი ყოფაქცევა“, რომელიც ალფრედ ჰიჩკოკის ფილმის რემეიკი გახლდათ. ბენ ბარნსმა ითამაშა უიტიკერის როლი.
2010 – 2011 წლებში მიიღო მონაწილეობა პიესაში „ჩიტების გალობა“. ბენის თამაშმა დიდი სიმპატია დაიმსახურა თეატრალური კრიტიკოსებისგან.
2011 წელს ეკრანზე გამოდის ფილმი „მოკალი ბონო“. ამ ფილმში ბენმა სიმღერები თვითონ შეასრულა.
2012 წელს ითამაშა ფილმში „სიტყვები“. აქაც ფილმის საუნდტრეკი ბარნსმა შეასრულა.
2014 წელს ბენმა მაწანწალის როლი ითამაშა ფილმში „ჯეკი და რაიანი“. ამავე წელს მიიღო მონაწილეობა სერგეი ბოდროვი-უმცროსის ფილმში  „მეშვიდე შვილი “, სადაც ჯადოქრის მოწაფის  — ტომ უორდის როლი განასახიერა.
2015 წელს რევოლუციონერ სემუელ ადამსის როლი ითამაშა ისტრორიულ სერიალში „თავისუფლების შვილები “.
2016 წლის სექტემბერში ბენმა ბილი რუსოს როლი მიიღო სერიალში „The Punisher”, რომელიც ეფუძნება კომპანია Marvel Comics-ის კომიქსებს. სერიალის პირველი სეზონი გამოვიდა 2017 წლის ნოემბერში Netflix-ზე.
ბენ ბარნსი არის Salvatore Ferragamo-ს კომპანიის არომატ Uomo-ს სახე. კომპანიამ მისი მონაწილეობით რამდენიმე სარეკლამო რგოლი გამოუშვა. 2016 წელს მან ითამაშა The Black Eyed Peas -ის კლიპში „Where Is the Love?“.
სქოლიო
კატეგორია:დაბადებული 20 აგვისტო კატეგორია:დაბადებული 1981 კატეგორია:ლონდონში დაბადებულები კატეგორია:XXI საუკუნის ადამიანები კატეგორია:XXI საუკუნის ადამიანები საქმიანობის მიხედვით კატეგორია:XXI საუკუნის ინგლისელი მომღერლები
ჩრდილო-აღმოსავლეთის ოლქი (ბოტსვანა)
ჩრდილო-აღმოსავლეთის ოლქი (North-East District) — ოლქი ბოტსვანაში. ადმინისტრაციული ცენტრი — ქალაქი მასუნგა (en:Masunga). 2011 წლის აღწერის მიხედვით ოლქის მოსახლეობის რაოდენობა შეადგენს 159 225 ადამიანს.
გეოგრაფია
მეზობელი ადმინისტრაციული ერთეულები:
დასახლებული პუნქტები
3000 მაცხოვრებელზე მეტი:
ეკონომიკა
მიმდინარეობს ოქროს მადნის დამუშავება და მოპოვება. ქალაქ ფრანსისთაუნში მდებარეობს საერთაშორისო აეროპორტი. ოლქის ტერიტორიაზე გადის რკინიგზის ხაზი პლამტრიდან (სამხრეთი მატაბელელენდი) პალაპიეში (ცენტრალური ოლქი).
სქოლიო
კატეგორია:ბოტსვანის ოლქები
ტიტაგუასი
ტიტაგუასი (Titaguas, Titaigües) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ლოს-სერანოსის კომარკის შემადგენლობაში. ფართობი — 63,21 კმ². მოსახლეობა — 454 კაცი (2020 წ.).
სქოლიო
კატეგორია:ვალენსიის მუნიციპალიტეტები
აზერბაიჯანელი აშუღების ხელოვნება
ეტიმოლოგია
აშუღი მიჯნურს, შეყვარებულს ნიშნავს და არაბული და სპარსული ენებიდან მომდინარეობს. ზოგიერთი ენციკლოპედიის განმარტებით, აშუღი კავკასიისა და მისი მეზობელი რეგიონების სახალხო მომღერალ-პოეტს აღნიშნავს. გარდა საკუთარი სიმღერებისა, აშუღთა რეპერტუარი ეპიკურ თქმულებებსა და სახალხო სიმღერებს მოიცავს.
ადრეული წლები
აზერბაიჯანელი აშუღების ხელოვნების პირველი ნიმუშების პოვნა VII საუკუნის ნაშრომში - დედე გორგუდის წიგნი - შეიძლება, რომელიც ოღუზების ყველაზე ცნობილ ეპიკურ პოემებს შეიცავს. XVI საუკუნიდან აზერბაიჯანელი აშუღები მშობლიურ ენას, ეროვნულ იდენტობასა და მუსიკას იცავენ ქორწილებში, დღესასწაულებსა და სახალხო ფესტივალებში მონაწილეობით. XX საუკუნიდან საკონცერტო, რადიო და სატელევიზიო სცენაზე აშუღთა გამოსვლები ჩვეულებრივი გახდა.
საბჭოთა პერიოდი (1930-1991)
1930-იანი წლებიდან აზერბაიჯანელი აშუღების ხელოვნება, ისევე, როგორც სსრ კავშირის ყველა ერის ხალხური მუსიკა და კულტურა, სახელმწიფო მთავრობის უმკაცრესი კონტროლის ქვეშ მოექცა. საბჭოთა კავშირში ხელოვნების დაფასების გამო, კულტურული რევოლუციის დროს აშუღთა ხელოვნება აზერბაიჯანის მუღამის ხელოვენბასთან ერთანდ განვითარდა, თუმცა მეიხანა რიგ შეზღუდვებს გადააწყდა. 1938 წელს აზერბაიჯანელ აშუღთა პირველი კონგრესი გაიმართა, რის შემდეგაც აშუღთა პოეზიის ფართო კოლექცია გამოქვეყნდა. ნაშრომები სკოლის სახელმძღანელოებშიც შეიტანეს, ხოლო აზერბაიჯანელი აშუღების ძეგლები არა მხოლოდ აზერბაიჯანის საბჭოთა სოციალისტურ რესპუბლიკაში, არამედ მეზობელ ქვეყნებშიც დადგეს.
თანამედროვე ეპოქა და საერთაშორისო მიმღებლობა (1991-დღემდე)
თანამედროვე აზერბაიჯანში აშუღები ორ კატეგორიად იყოფიან: აშუღი-პოეტები და აშუღი-შემსრულებლები. აშუღი-შემსრულებლები, თუნდაც პროფესიონალი მთხრობელები იყვნენ, პოეზიაში არ არიან ჩართულნი. მათი ინდივიდუალური შესაძლებლობების გამო და ფოლკლორის გაგების სპეციფიკურობის გათვალისწინებით, აშუღი-შემსრულებლები ეპიკური პოემებისა და ლეგენდების პროზაულ სახესხვაობებს ქმნიან.
აშუღი-პოეტები ზეპირსიტყვიერებასთან ერთად პოეზიაშიც არიან ჩართულნი. აზერბაიჯანში აშუღებს ხშირად Ustad-ს უწოდებენ, რაც სპარსულად ოსტატს ნიშნავს. აშუღ-პოეტებს თავიანთი სკოლები აქვთ, სადაც სტუდენტებს აშუღთა შემოქმედების საბაზისო პრინციპებს ასწავლიან. ცნობილმა აშუღმა-პოეტებმა არა მხოლდო აშუღთა ხელოვანებზე, არამედ აზერბაიჯანული ლიტერატურაზეც მოახდინეს გავლენა.
საბჭოთა სოციალისტური რესპუბლიკათა კავშირის დაშლის შემდეგ აზერბაიჯანელი აშუღები მსოფლიო მასშტაბით აზერბაიჯანის კულტურის პოპულარიზაციას ეწევიან.
სქოლიო
კატეგორია:აზერბაიჯანული მუსიკალური ჟანრები კატეგორია:აზერბაიჯანული კულტურა
ერაყის მეფეთა სია
250px|მინიატიურა|ერაყის უკანასკნელი მეფე [[ფეისალ II]] პირველი მსოფლიო ომის დასრულებისა და ოსმალეთის იმპერიის დაშლის შემდეგ იმპერიის ყოფილმა სამმა ვილაიეთმა შეადგინა ერაყი და გადავიდა დიდი ბრიტანეთის მანდატის ქვეშ. 1921 წელს ერაყი მონარქიად გამოცხადდა. ქვეყანას სათავეში ჩაუდგა ჰაშიმიდების დინასტია. პირველი მეფე გახდა ფეისალ I, სირიის ყოფილი მეფე. ერაყის სამეფო არსებობდა 37 წლის მანძილზე. უკანასკნელი მეფე ფეისალ II დაამხეს 1958 წელს ერაყის რევოლუციის დროს. გადატრიალების შედეგად მონარქია გაუქმდა და დამყარდა რესპუბლიკა.
რესურსები ინტერნეტში
კატეგორია:ერაყის ისტორია
დალასის შემსყიდველთა კლუბი
„დალასის შემსყიდველთა კლუბი“ (Dallas Buyers Club) — ამერიკული დრამა, რეჟისორი — ჟან-მარკ ვალე. მსოფლიო პრემიერა შედგა 2013 წლის სექტემბერში გამართულ საერთაშორისო კინოფესტივალზე ტორონტოში, ფართო ამერიკულ რელიზში, ფილმი გამოვიდა ორი თვის შემდეგ. სარეიტინგო კომპანია MPPA-მ ფილმს მიანიჭა სტატუსი „R“, რომლის მიხედვითაც ყველას 17 წლის ქვემოთ უნდა ახლდეს მშობელი ან ზრდასრული.
მთავარი როლი ითამაშა მეთიუ მაკ-კონეჰმა. ფილმმა საერთაშორისო აღიარება მოიპოვა, მას კარგად ახასიათებდნენ პრესაში, აღნიშნავდნენ, რომ მსახიობების მუშაობის ხარისხი მაღალი იყო, განსაკუთრებით კი მეთიუ მაკ-კონეჰისა და ჯარედ ლეტოსი. ისინი ოსკარის დაჯილდოების 2014 წლის ცერემონიაზე ერთმანეთის ფარული კონკურენტები იყვნენ. მაყურებელთა უმრაველსობის აზრით ეს როლები მათ კარიერაში საუკეთესო იყო.
სიუჟეტი
ფილმის მთავარი გმირი ტეხასის მცხოვრები რონ ვუდრუფი (მეთიუ მაკ-კონეჰი), ელექტრო-მექანიკოსი და როდეო-კოვბოია, რომელიც ყოველდღიური ცხოვრებითაა და სამსახურითაა დაკავებული. 1985 წელს, უბედური შემთხვევის შემდეგ, რომელიც სამსახურში მოხდება, ის საავადმყოფოში ხვდება, სადაც მას შიდსის დიაგნოზს დაუსვამენ. ექიმებმა მას უთხრეს, რომ მაქსიმუმ ერთი თვე ჰქონდა დარჩენილი. ვუდრუფი არ იღებს სასიკვდილო განაჩენს, ამბობს, რომ ის არ არის როკ ჰადსონი და მძიმე მდგომარეობიდან გამოსავლის ძებნას იწყებს.
რონის დიაგნოზის გაგების შემდეგ, მეგობრები მას მოერიდებიან, იმის გათვალისწინებით, რომ მას დაავადება ჰომოსექსუალური კავშირის შედეგად შეეყარა. ბიბლიოთეკაში ის გაიგებს, რომ შიდსი დაუცველი სექსის დროსაა გადამდები. ეს მას არისხებს და საგონებელში აგდებს, რადგან მან იცის საკუთარი დაუცველი სექსუალური კავშირების შესახებ სუსტი ყოფაქცევის ქალებთან.
საავადმყოფოშის გაიცნობს ექიმ ივ საკსს (ჯენიფერ გარნერი), რომელიც მას უამბობს სატესტო პრეპარატის ზიდოვუდინის (AZT) შესახებ, რომელიც საავადმყოფოში იყიდება. ეს პრეპარატი გარკვეულწილად ეხმარება შიდსით დაავადებულებს სიცოცხლის გახანგრძივებაში, მაგრამ ამავდროულად, ის მხოლოდ საცდელი პრეპარატია, რომელიც არაა გაყიდვაში — პაციენტების ნახევარი იღებს მას, მეორე ნახევარი კი იღებს პლაცებოს. რონი დაელაპარაკება კლინიკის თანამშრომელს იმის შესახებ, რომ ფარულად გადასცეს საცდელი პრეპარატი. რადგან AZT პაციენტის ჯანმრთელობიას საშინლად აზიანებს, რონი მასთან ერთად ალკოჰოლისა და ნარკოტიკის მიღებასაც იწყებს.
რადგანაც რონმა აშშ-ში ვერ შეძლო შესაბამისი სამედიცინო დახმარების მოძებნა, მალევე მექსიკის საზღვარს კვეთს. უცხო ქვეყანაში ის იგებს, რომ შიდსის განკურნება შეუძლებელია, მაგრამ იშვიათი პრეპარატების წყალობით (ზალციტაბინი, პეპტიდ ტე) შესაძლებელია დაავადების პროგრესირების გარკვეული დროით შეჩერება. ის შეისყიდის ამ პრეპარატებს დიდი რაოდენობით და იწყებს ამერიკაში მათ გაყიდვას.
ის მალევე გაიცნობს ტრანსექსუალ რეიონს და მასთან ერთად დაარსებს კომპანიას შემსყიდველთა სახელით. რაიონი დიდ როლს ითამაშებს რონის ცხოვრებაში. მათი კომპანია მალევე გახდება პოპულარული მთელ ამერიკის შეერთებულ შტატებში, მაგრამ რადგანაც მათი სამკურნალო ნარკოტიკები არ გახდება ლეგალური, ისინი იაპონიასთან, ისრაელთან და ამსტერდამთან კავშირს ამყარებენ.
როდესაც რეიონი ცუდად გახდება, მას საავადმყოფოში წაიყვანენ, სადაც ის AZT-ს მიღების გამო გარდაიცვლება, ექიმების შეცდომის გამო. მეგობრის სიკვდილმა რონი საერთოდ შეცვალა. ის ჰომოფობიურად იწყებს ფიქრს და ინტერესდება მხოლოდ ფულით. საბოლოოდ 1987 წელს მას გაასამართლებენ.
სქოლიო
კატეგორია:ამერიკული ფილმები კატეგორია:2013 წლის ფილმები კატეგორია:ფილმები ანბანის მიხედვით კატეგორია:ინგლისურენოვანი ფილმები კატეგორია:ბიოგრაფიული ფილმები კატეგორია:ბიოგრაფიული დრამატული ფილმები კატეგორია:ამერიკული ბიოგრაფიული დრამატული ფილმები
თელავის წყარო (თეიმურაზ II-ის ქუჩა)
თელავის წყარო — არქიტექტურული ძეგლი, მდებარეობს ქალაქ თელავის ცენტრალურ ნაწილში, თეიმურაზ II-ის ქუჩაზე. თარიღდება XVIII-XIX საუკუნეებით.
ლიტერატურა
კატეგორია:თელავის მუნიციპალიტეტის არქიტექტურული ძეგლები
ახატლის ღვთაების ეკლესია
ახტალის ღვთაების ეკლესია — არქიტექტურული ძეგლი, დგას სოფელ ახატლის სამხრეთ-აღმოსავლეთით, სასაფლაოზე. ადგილობრივი მოსახლეობა ეკლესიას ამაღლებასაც უწოდებს. დასავლეთ შესასვლელის წარწერის თანახმად, იგი აუშენებია ვინმე იოსებს - მწიგნობართუხუცეს ბეჟანის შვილს. წარწერა ასე იკითხება:
მიუხედავად იმისა, რომ წარწერა გვამცნობს ეკლესიის აღმშენებლის ვინაობას, მასში თარიღი მითითებული არ არის. XVI საუკუნის კახური არქიტექტურის ამ ტიპის ეკლესიებთან (ჭიკაანის კვირაცხოვლის ეკლესია, ზემო ალვანის სამების ეკლესია, მატნის წმინდა ნიკოლოზის ეკლესია) შედარებისას, გიორგი ჩუბინაშვილი ახატლის ღვთაების ეკლესიას უფრო გვიანდელ ძეგლად მიიჩნევს და მას XVII საუკუნეს მიაკუთვნებს. ამასთნავე, არ გამორიცხავს XVIII საუკუნესაც კი.
ეკლესია, გუმბათოვანია, ე. წ. ჩახაზული ჯვრის ტიპის. შენობა გეგმით სწორკუთხაა (10,17x7,44 მეტრი). შიგნიდან და გარედან მთლიანად შეთეთრებულია. ნაგებობის გარეთა კედლები,  ძირითადად, რიყის ქვითაა ნაგები. გუმბათი მთლიანად აგურისაა, აგურითა ნაწყობი გუმბათქვეშა, საყრდენი სისტემა (საბჯენი თაღები, აფრები, ბურჯები), თაღები და კამარები. შესასვლელი სამია - დასავლეთით, სამხრეთით და ჩრდილოეთით. დასავლეთ კარები შიგნიდან და გარედან თრაზულადაა გადახურული, სამხრეთ და ჩრდილოეთ შესასვლელები კი, გარედან თაღოვანია, შიგნიდან კი სწორკუთხა.
შენომის კორპუსი გრძივი და განივი ღერძების მიმართულებით თანაბარზომიერადაა აგებული. გუმბათი აქ გრძივი ღერძის შუაშია დასმული, მანძილი გუმბათიდან აღმოსავლეთ და დასავლეთ კედლებამდე თანაბარია. ჯვრის გვერდითი მკლავები აღმოსავლეთ და დასავლეთ მკლავთან შედარებით, თითქმის სამჯერ მოკლეა. აღმოსავლეთ მკლავი ნახევარწრიული აფსიდითაა დასრულებული, რომლის აქეთ-იქით მოწყობილია, გეგმით სწორკუთხა, ნახევარწრიულაფსიდიანი, თითო სათვსო - სამკვეტლო და სადიაკვანე. ორივე, როგორც შესაბამის მკლავთან, ისე აფსიდთანაცაა დაკავშირებული, ვიწრო ნახევარწრიულთაღოვანი გასასვლელით. ნახევარწრიული თავი აქვს მკლავებში გასასვლელ ღიობებსაც.
საკურთხევლის აფსიდი, ეკლესიის დანარჩენი დანარჩენი ნაწილის იატაკის მიმართ, ოდნავ შემაღლებულია. აფსიდის ღერძზე გაჭრილია შეისრული თაღით დასრულებული სარკმელი, რომლის ორივე მხარეს თითო, შეისრულთაღოვანი ნიშაა. აფსიდის შუაში დგას კვადრატულ ბაზისზე დაყრდნობილი, ცილინდრული ტრაპეზი. ჯვრის მკლავების გადაკვეთის ადგილზე შექმნილი სივრცე დასრულებულია მაღალი გუმბათით, რომელიც საკურთხევლის კედლებს და დასავლეთით მდგარ ორ, რვაწახნაგა ბოძს ეყრდნობა. ბოძები დაახლოებით ადამიანის სიმაღლისაა, დაგვირგინებული არიან კაპიტელებით, რომლებიც კუთხით შვერილი აგურებით შედგენილი, ერთმანეთის მიმართ გადმოშვერილი, სამი რიგითა გამოყვანილი. მათი მეშვეობით ბოძის თავი სწორკუთხა მოხაზულობას იღებს. ამავე კაპიტელებიდან გრძივ კედლებზეა გადაყვანილია პატარა, ნახევარწრიული თაღები, დასავლეთ კედელზე კი მოზრდილი შეისრული თაღები. ყველა თაღი პირდაპირ არის შერწყმული კედლის შესაბამისს სიბრტყესთან იმპოსტის  გარეშე. გუმბათის საყრდენ სისტემას ოთხი შეისრული, საბჯენი თაღი ქმნის. გუმბათქვეშა კვადრატის ოთხივე კუთხეში, საბჯენი თაღების თავის დონეზე. მოწყობილია ჩვეულებრივი ტიპის აფრები, ტეხილი თაღით. გუმბათის ყელი შიგნიდან მრგვალია, შიგნიდან კი რვაწახნაგოვანი. გუმბათის ყელში ნახევარწრილუ თაღით დასრულებული, გარეთკენ მკვეთრად შევიწროებული, რვა სარკმელია. ეკლესიის თითოეულ მკლავის შუაში, შესასვლელის გასწვრივ, შეისრული თღით დასრულებული თითო სარკმელია.
გარედან შენობის კედლები სრულიად გლუვია, მხოლოდ დასავლეთ ფასადია ნაწილობრივ მორთული. ფასადის ღერძზე გაჭრილი შესასვლელი ჩასმულია აგურით ნაწყობ, კედლის სიბრტყიდან შვერილ, სწორკუთხა ჩარჩოში. კარის გვერდებზე (მიწიდან დაახლოებით 1,5 მეტრის სიმაღლეზე) მოწყობილია თითო, სწორკუთხა შეღრმავება, რომელთა თავში ორი საფეხურია გამოყვანილი. ერთი, კვადრატული შეღრმავებაა სარკმლის ზემოთ, რომლის თავზე სამსაფეხუროვან პოსტამენტზე დადგმული, წითელი საღებავით შეღებილი, წყობაში შეღრმავებული ჯვრის გამოსახულებაა.
სამხრეთ და ჩრდილოეთ ფასადებზე შესასვლელთა თაღებს განსხვავებული მოხაზულობა აქვს. სამხრეთ შესასვლელის თაღი შეისრულია, ხოლო ჩრდილოეთის ნახევარწრიული. ორივე თაღი ჩასმულია კედლის სიბრტყეში შეღრმავებულ, სწორკუთხა არეში. ფასადებზე ყველა სარკმლის ღიობი გამოყვანილია აგურით. აგურითა ნაწყობი ლავგარდენებიც. ისინი ოთხსაფეხურიანია, შედგენილია ბრტყლად დაწყობილი და კუთხით შვერილი აგურებით გამოყვანილი რიგების მონაცვლეობით. გუმბათის ყელი, როგორც ზომებით, ისე დამუშავების მხრივაც, შენობის დანარჩენი ნაწილებისგან გამორჩეულია. ყელის წიბოებს, თითქმის მთელ სიმაღლეზე, აუყვება ლეკალური აგურით ნაწყობი ლილვი, რომელიც ყელის წრიულ სარტყელზარის დაყრდნობილი. ლილვი ლავგარდნამდე ვერ აღწევს და ერწყმის ლეკალური აგურითვე გამოყვანილ, ჰორიზონტალურ ლილვს, რომლის ზემოთ, ლავგარდნამდე, მცირე მანძილი რჩება. ყოველი წახნაგის ღერძზე ლილვშემოვლებული სარკმელია, საიდანაც აქეთ-იქით, წიბოების ამყოლი ლილვებისკენ, გადაყვანილია შეისრული თაღები. თითოეული სარკმლის თავზე კი აღმართულია ლეკალური აგურით გამოყვანილი, დიდი ჯვარი. გუმბათის ყელი დასრულებულია საფეხუროვანი ლავგარდნით, რომელიც ეკლესიის კორპუსის ლავგარდნის ანალოგიურადაა ნაწყობი, კორპუსზე რიგების ორ-ორი წყვილია, ხოლო ყელზე კი სამ-სამი.
ეკლესია გადახურულია ღარისებრი კრამიტით, ხოლო გუმბათი თუნუქით.
კონდოლის კოშკი
კონდოლის კოშკი — არქიტექტურული ძეგლი, დგას სოფელ კონდოლში, წიქარიძის ეზოში. თარიღდება გვიანდელი შუა საუკუნეებით. ნაგები იყო რიყის ქვებით. დანგრეულია. 5 მეტრის სიმაღლეზე შემორჩენილია მხოლოდ ერთი კედელი, რომელსაც თაღოვანი ნიშებისა და ხის კოჭების ბუდეების კვალი ატყვია. კოშკი შიგნიდან შელესილი იყო.
ლიტერატურა
კატეგორია:თელავის მუნიციპალიტეტის ციხესიმაგრეები
აზიის გზატკეცილი 82
აზიის გზატკეცილი 82 (აგ82) — აზიის სატრანსპორტო ბადის შემადგენელი ნაწილი. ითვლის 1265 კილომეტრს ლესელიძედან (საქართველო) ირანის ქალაქ ივუღლიმდე. გზა შეგვიძლია აღვწეროთ შემდეგნაირად:
ოგოუე-ივინდო
ოგოუე-ივინდო (Ogooué-Ivindo) — პროვინცია გაბონის ჩრდილო-აღმოსავლეთში. ადმინისტრაციული ცენტრი — ქალაქი მაკოკუ.
გეოგრაფია
პროვინციის ფართობი შეადგენს 46 075 კმ²-ს.
სამხრეთ-აღმოსავლეთიდან ესაზღვრება ზემო ოგოუეს პროვინციას, სამხრეთიდან და სამხრეთ-დასავლეთიდან ოგოუე-ლოლოს პროვინციას, დასავლეთიდან შუა ოგოუეს პროვინციას, ჩრდილოეთიდან ოგოუე-მარიტიმის პროვინციას, ჩრდილო-აღმოსავლეთიდან და აღმოსავლეთიდან კონგოს რესპუბლიკას. პროვინცია მდებარეობს ეკვატორზე. პროვინციის სამხრეთ ნაწილში მიედინება მდინარე ოგოუე, აქ მასში ჩაედინება შენაკადი ივინდო.
მოსახლეობა
2013 წლის აღწერის მონაცემებით პროვინციის მოსახლეობის რაოდენობა შეადგენს 63 293 ადამიანს.
პროვინციის მოსახლეობის რაოდენობის დინამიკა წლების მიხედვით:
სქოლიო
კატეგორია:გაბონის პროვინციები
ტერატეჩი
სქოლიო
კატეგორია:ვალენსიის მუნიციპალიტეტები
სიყვარული და სხვა კატასტროფები
სიყვარული და სხვა კატასტროფები (Love and Other Disasters) — 2006 წლის დრამა, კომედია, რომანტიკული ჟანრის ფილმი, რომლის რეჟისორია ალეკ კეშიშიანი.
აღწერა
ემილი ზედმეტსახელად „ჯექსი“ რედაქტორის ასისტენტია ბრიტანულ „Vogue“-ში. ნელ-ნელა მის ირგვლივ გროვდება მეგობრების წრე, რომელშიც ის ემას სახით გამოდის ჯეინ ოსტინის რომანიდან, რომელიც მათ პირადი ცხოვრების აწყობას ეხმარება და რჩევებს აძლევს თავის სიყვარულის ობიექტებთან დაკავშირებით. ჯეკი ბინას პიტერთან ყოფს, რომელსაც აქტიურად ეხმარება თავისი სიყვარულის პოვნაში. პიტერი — ცისფერია.
რესურსები ინტერნეტში
კატეგორია:ამერიკული ფილმები
იუტაკა ოძაკი
იუტაკა ოძაკი (尾崎 豊 yutaka ozaki; დ. 29 ნოემბერი, 1965 — გ. 25 აპრილი, 1992) — იაპონელი მუსიკოსი.
იუტაკა ოძაკი დაიბადა ტოკიოში, სეტაგაიაში, კინუე და კენიჩი ოძაკების ოჯახში. 1973 წელს მან დაიწყო საბრძოლო ხელოვნებების შესწავლა და განაგრძობდა ვარჯიშს მთელი ცხოვრება. 1975 წლის იანვარში მან დაიწყო პიანინოზე დაკვრა და ამავე წლის მარტში დაწერა თავისი პირველი სიმღერა. 1978 წელს მონაწილეობა მიიღო თავისი სკოლის კულტურულ ფესტივალში, სადაც იგი შეამჩნია პროდიუსერმა აკირა სუდომ. აღსანიშნავია, რომ ოძაკი თავისი სიმღერებისთვის ტექსტსაც და მუსიკასაც თავად წერდა. 1992 წლის 25 აპრილს ოძაკი იპოვნეს ტოკიოში ნასვამი, უგონო მდგომარეობაში. იგი გადაიყვანეს საავადმყოფოში, მაგრამ რამდენიმე საათში გარდაიცვალა. სიკვდილის მიზეზად დასახელდა ფილტვების შეშუპება, თუმცა გავრცელდა უამრავი სხვა ვერსიაც, მათ შორის მკვლელობა. მას დარჩა მეუღლე შიგემი და შვილი ჰიროია.
რესურსები ინტერნეტში
კატეგორია:დაბადებული 29 ნოემბერი კატეგორია:დაბადებული 1965 კატეგორია:გარდაცვლილი 25 აპრილი კატეგორია:გარდაცვლილი 1992 კატეგორია:იაპონელი მომღერლები
სოფია ალექსის ასული
სოფია ალექსის ასული (Со́фья Алексе́евна; დ. 27 სექტემბერი, 1657, მოსკოვი, რუსეთი — გ. 14 ივლისი, 1704, ნოვოდევიჩის მონასტერი, რუსეთი) — რომანოვების დინასტიის წარმომადგენელი. რუსეთის ცარ ალექსი I-ისა და მარია მილოსლავსკაიას ქალიშვილი. თავისი ძმის, ივანე V-ის რეგენტი 1682-1689 წლებში.
ბიოგრაფია
სოფია ალექსიევნა დაიბადა 1657 წლის 27 სექტემბერს მოსკოვში. იგი იყო რუსეთის ცარ ალექსი I-ისა და მისი პირველი მეუღლის, ცარიცა მარია მილოსლავსკაიას ცამეტი შვილიდან მესამე გადარჩენილი ქალიშვილი. როგორც უფროსი ქალიშვილი, თავიდან სოფია რუსეთის ტახტის მემკვიდრედ მოიაზრებოდა, სანამ 1661 წელს მისი ძმა, თედორე არ დაიბადა. მარცხნივ|მინი|372x372პქ|სოფია ალექსის ასული სოფია ძლიერი რელიგიური გავლენისა და ხშირი კრიტიკით გაჯერებულ გარემოცვაში აღიზარდა. რეალურად, მან პოლიტიკური გავლენები მხოლოდ ძმის, ცარ თედორე III-ის გარდაცვალების შემდეგ მოიპოვა, 1682 წელს.
სოფია ჭკვიანი და ენერგიული მმართველი იყო. მან მთელს რუსეთში განათლებით სახელგანთქმული მთავარი ვასილი გოლიცინი პირველ მრჩეველად დაინიშნა, რაც შემდგომში აისახა კიდეც სოფიას საგარეო პოლიტიკაზე. 1684 წელს მან გააფორმა საზავო ხელშეკრულება შვედებთან, 1686 წელს პოლონეთთან დადო ე.წ. „მარადიული მშვიდობის აქტი“, ხოლო 1689 წელს ნერჩინსკის ხელშეკრულება გააფორმა ჩინეთის იმპერატორთან. თავისი ხანმოკლე მმართველობის პერიოდში სოფიამ რუსეთში ნანატრი მშვიდობა დაამყარა და ევროპის თერთმეტ სახელმწიფოში გახსნა რუსეთის საელჩო. ასევე მისი და გოლიცინის მეოხებით აშენდა პირველი სკოლა რუსეთში. 1687 სოფიამ და გოლიცინმა ყირიმის სახანოს წინააღმდეგ სამხედრო კამპანია წამოიწყეს, რაც 1689 წელს კრახით დასრულდა. სწორედ ამან განაპირობა რუსების სოფიას წინააღმდეგ ამხედრება და ამავე წელს მისთვის რეგენტობის ჩამორთმევა.